તમિળનાડુમાં હવે ફિલ્મોનું અફીણ ઊતરી ગયું છે, એવું જણાવતાં છેલ્લાં 60 વર્ષથી રાજ્યમાં વસતા અને 1958ની કેડરના આઇએએસ અધિકારી રહેલા દેવેન્દ્ર ઓઝા નામના ગાંધીવાદી ગુજરાતી મહાનુભાવ કરુણાનિધિના મૃત્યુના જ દિવસે આ લેખક સાથેની ચર્ચામાં ઉમેરે છેઃ અહીંની પ્રજા રાજકારણમાં આવનારી ફિલ્મી હસ્તીઓ, જેવી કે અન્ના દુરાઈ, એમજીઆર, કરુણાનિધિ કે જયલલિતાને અવતાર તરીકે લેખતી રહી છે. કરુણાનિધિના અવસાનથી એ અવતારવાદનો યુગ પૂરો થયો છે.